rejauldu/bengali-wikipedia huggingface dataset:
লিব্রভিল গ্যাবনের রাজধানী ও বৃহত্তম শহর। লিব্রেভিলি এস্তুয়ার প্রদেশে ৬৫ বর্গকিলোমিটার (২৫ বর্গ মাইল) জুড়ে গিনি উপসাগরের নিকটে কোমো নদীর তীরে একটি বন্দর নগরী। ২০১৩ সালের আদম শুমারি অনুসারে এর জনসংখ্যা ৭,০৩,৯০৪ জন।  ফরাসীরা ১৮৩৯ সালে এই জমি অধিগ্রহণের আগে এই অঞ্চলে এমপংওয়েবাসীদের বসবাস ছিল। ফরাসী নিরক্ষীয় আফ্রিকার উপনিবেশের প্রধান বন্দর হওয়ার আগে এটি আমেরিকান খ্রিস্টান মিশন ও একটি ক্রীতদাস পুনর্বাসনের স্থান ছিল। গাবোনিসের স্বাধীনতার সময় ১৯৬০ সালে শহরটি ৩২,০০০ জন জনসংখ্যার সাথে একটি বাণিজ্য কেন্দ্র এবং ছোটখাটো প্রশাসনিক কেন্দ্র ছিল। ১৯৬০ সাল থেকে লিব্রেভিলি দ্রুত বৃদ্ধি পেয়েছে এবং এখন জাতীয় জনসংখ্যার এক-তৃতীয়াংশ শহরটিতে রয়েছে।   পরিবহন  thumb|250px|লিব্রেভিলের বন্দর  লিব্রভিল আন্তর্জাতিক বিমানবন্দরটি গ্যাবনের বৃহত্তম বিমানবন্দর এবং এটি শহরের কেন্দ্রস্থল থেকে ১১ কিলোমিটার (৬.৮ মাইল) উত্তরে অবস্থিত।  জাতীয় ট্যাক্সিগুলি শহর জুড়ে চলাচল করে। প্রতিটি জেলার ট্যাক্সিগুলির জন্য নির্দিষ্ট রঙ রয়েছে এবং লিব্রভিলের ট্যাক্সিগুলি লাল রঙের হয়।  ন্যাশনাল সোসাইটি অফ ট্রান্সপোর্ট (এসোগ্রা)  ২০১৪ সালে নতুন ট্যাক্সি চালু করে, যা একটি কাউন্টার ব্যবস্থার দ্বারা পরিচালিত হয়।   গ্যাবোনিসি ট্রান্সপোর্ট কোম্পানি লিব্রভিলের সমস্ত জেলায় একটি বাস পরিষেবা পরিচালনা করে।  শিক্ষা  ওমর বনগো বিশ্ববিদ্যালয় ১৯৭০ সালে প্রতিষ্ঠিত হয়।  লিব্রেভিলিতে কয়েকটি উচ্চ আন্তর্জাতিক স্কুল রয়েছে, যার মধ্যে রয়েছে:  আমেরিকান ইন্টারন্যাশনাল স্কুল অব লিব্রভিল - আমেরিকান পাঠ্যক্রম  লাইসি ব্লাইজ পাস্কেল ডি লিব্রভিলি - ফরাসি পাঠ্যক্রম  গ্যাবন রুবান ভার্টের আন্তর্জাতিক বিদ্যালয় - আইবি পাঠ্যক্রম  ভাষা  বেশ কয়েকটি আফ্রিকান শহরগুলির মধ্যে একটি হল লিব্রভিল, যেখানে স্থানীয় কিছু বৈশিষ্ট্য সহ ফরাসি  ভাষা জনগণের মাতৃভাষা হয়ে উঠছে। "De plus, le français est également devenu la langue maternelle de plus de 30 % des Librevillois et il est de plus en plus perçu comme une langue gabonaise."   অর্থনীতি   শহরটিতে একটি জাহাজ নির্মাণ কেন্দ্র ও কিছু করাতকল রয়েছে। শহরটি থেকে কাঁচামাল হিসাবে কাঠ, রাবার ও কোকো শহরের প্রধান বন্দর এবং ওভেন্দোর গভীর জলের বন্দরের মাধ্যমে রফতানি করা হয়।  গ্যাবন এয়ারলাইন্সের সদর দফতর লিব্রভিলে অবস্থিত।Gabon Airlines: Mentions légales  Retrieved 8 October 2009 একত্রীভূত হওয়ার আগে, এয়ার গ্যাবন ও গ্যাবন এক্সপ্রেস উভয়ের সদর দফতরটি লিব্রভিল আন্তর্জাতিক বিমানবন্দরে ছিল।World Airline Directory. Flight International. 16–22 March 2004. "64"World Airline Directory. Flight International. 23–29 March 2004. 78  ফরাসি সেনাবাহিনীর ৬ষ্ঠ সামুদ্রিক পদাতিক ব্যাটালিয়নের ঘাঁটি শহরের উত্তর রয়েছে।  তথ্যসূত্র  বহিঃসংযোগ  বিষয়শ্রেণী:লিব্রভিল বিষয়শ্রেণী:আফ্রিকার রাজধানী বিষয়শ্রেণী:আফ্রিকার বন্দর শহর বিষয়শ্রেণী:গ্যাবনের বন্দর ও পোতাশ্রয়
সূরা আল-ইনশিরাহ (Surah Al-Inshirah) (আরবিঃ سورة الشرح) পবিত্র কুরআন শরীফের ৯৪ তম সূরা। সূরাটির আয়াত সংখ্যা ৮। সূরাটি মক্কায় অবতীর্ণ হয়। সূরাটিতে মহান আল্লাহ্‌ পাক আমাদের বুঝাতে চেয়েছেন, জীবনে দুঃখ কষ্ট আসলে ধৈর্য্য ধারণ করতে হবে এবং কষ্টের সাথেই স্বস্তি রয়েছে। জীবনে কষ্টের সস্মুখীন হলেই যে আল্লাহ পাক আমার উপর অসন্তুষ্ট এমনটা না ভেবে বরং আল্লাহর উপর ভরসা রাখতে হবে এবং উপাসনায় মশগুল থাকতে হবে।   সূরা ইনশিরাহ বাংলা অর্থ  শুরু করছি আল্লাহর নামে যিনি পরম করুণাময়, অতি দয়ালু।   (হে নবী! ওয়াহীর মাধ্যমে প্রকৃত জ্ঞান ও মানসিক শক্তি দিয়ে) আমি কি তোমার বক্ষদেশকে প্রসারিত করে দেইনি?  আর আমি তোমার হতে সরিয়ে দিয়েছি (সমাজের অনাচার, অশ্লীলতা ও পঙ্কিলতা দেখে তোমার অন্তরে জেগে উঠা দুঃখ, বেদনা, উদ্বেগ ও অস্থিরতার) ভার,  যা তোমার কোমরকে ভেঙ্গে দিচ্ছিল।  এবং আমি (মু’মিনদের যাবতীয় আবশ্যিক ‘ইবাদাত আযান, ইক্বামাত, নামায, খুৎবাহ ইত্যাদির মাধ্যমে) তোমার স্মৃতিকে উচ্চ মর্যাদায় তুলে ধরেছি।  কষ্টের সাথেই স্বস্তি আছে,  নিঃসন্দেহে কষ্টের সাথেই স্বস্তি আছে।  কাজেই তুমি যখনই অবসর পাবে, ‘ইবাদাতের কঠোর শ্রমে লেগে যাবে,  এবং তোমার রব-এর প্রতি গভীরভাবে মনোযোগ দিবে।   বহিঃসংযোগ   Al-Inshirah at Sacred Texts  Surah Al Inshirah  at Tafhim al-Qur'an in English  Surah Inshirah  at Bayyinah Tafsir wbsite  সূরা ইনশিরাহ   বিষয়শ্রেণী:সূরা
থাম্ব|নেক্সাস সেলিব্রেশন মল সেলিব্রেশন মল উদয়পুরের ফতেহ সাগর লেক থেকে দুই কিমি দূরে একটি বিপণিবিতান। মলটি ঐতিহাসিক থিমের উপর নির্মিত এবং এতে অনেক ইউটিলিটি পরিষেবা রয়েছে।  এবং ২ জুলাই ২০১১ তারিখে আনুষ্ঠানিক উদ্বোধনের আগে ডিসেম্বর ২০১০ এ এর প্রথম আউটলেট খোলা হয়।  মলের অভ্যন্তরে ২৩টি জলাশয়ের ক্যাসকেডিং ফোয়ারা সহ পাথরের সম্মুখভাগ দিয়ে মলটি তৈরি করা হয়েছে।  সেলিব্রেশন মল অধিগ্রহণ করেছে প্রেস্টিজ গ্রুপ।    তথ্যসূত্র   বিষয়শ্রেণী:২০১০-এ প্রতিষ্ঠিত বিপণিবিতান বিষয়শ্রেণী:রাজস্থানের বিপণিবিতান
দ্য হিডেন উইকি হলো ডার্ক ওয়েবের মিডিয়াউইকি উইকি যা টর হিডেন সার্ভিস ব্যবহার করে পরিচালনা করা হয় যেখানে নিবন্ধন করার পরও বেনামে সম্পাদনা করা যায়। হিডেন উইকির মূল পৃষ্ঠাটি অন্যান্য .অনিয়ন সাইটের লিংকের একটি ডিরেক্টরি লিংক হিসেবে কাজ করে।   ইতিহাস  প্রথম হিডেন উইকি .অনিয়ন টপ-লেভেল ডোমেইনের মাধ্যমে পরিচালিত হতো যা শুধুমাত্র টর বা টর গেটওয়ে ব্যবহার করে অ্যাক্সেস করা যেতো। এর মূল পাতা অন্যান্য লুকানো সেবার জন্য সম্প্রদায়-রক্ষণাবেক্ষণকৃত একটি লিংক ডিরেক্টরি প্রদান করে, যার মধ্যে রয়েছে অর্থ পাচার, চুক্তি হত্যা, ভাড়ার জন্য সাইবার হামলা, নিষিদ্ধ রাসায়নিক এবং বোমা তৈরির লিঙ্ক। বাকি উইকিমূলত সেন্সরবিহীন ছিল এবং শিশু পর্নোগ্রাফি ও অপব্যবহারের চিত্রগুলি হোস্ট করা সাইটগুলোর লিঙ্ক সরবারহ করতো।  হিডেন উইকির প্রথম প্রকাশ ২০০৭ সালে হয় যখন এটি 6sxoyfb3h2nvok2d.onion এ অবস্থিত ছিল।  ২০১১ সালের অক্টোবর মাসের কিছু পূর্বে হিডেন উইকি অবৈধ সামগ্রীর সাথে সম্পর্কিত হওয়ার কারণে তথ্যপ্রযুক্তি প্রতিষ্ঠান হিসাবে পরিচিতি পেয়েছিল।  ২০১৩ সালের আগস্ট মাসের এক পর্যায়ে সাইটটি ফ্রিডম হোস্টিং-এ হোস্ট করা হয়।  মার্চ ২০১৪ সালে সাইটটি এবং এর কেপিভিজ ki২v5agwt35.onion ডোমেন হ্যাক করে ডক্সবিনে পুনর্নির্দেশ করা হয়েছিল। এই ঘটনার পরে, সাইটটি আরও স্থানে মিররের মাধ্যমে উপলব্ধ করা শুরু হয়েছিল। ২০১৪ সালের নভেম্বর মাসে অপারেশন ওনিমাসের সময়, বুলগেরিয়ার হোস্টিং সংস্থার সাথে সমঝোতা করার পর সাইটটি আইন শৃঙ্খলা রক্ষাকারী বাহিনীকে প্রয়োজন অনুসারে তথ্য প্রদান করে।   উত্তরসূরিরা  হিডেন উইকির মিরর সাইট বেশ কয়েকটি .অনিয়ন ওয়েবসাইটে হোস্ট করা হয়। এখন অফিসিয়ালি কোন হিডেন উইকি নেই। প্রধান উইকির ঘন ঘন ডাউনটাইম এবং অস্থিতিশীলতার কারণে অনেক সময় সহজে অ্যাক্সেস পেতে মিরর সাইটে হোস্ট করা হয়। আবার শিশু পর্নোগ্রাফির লিঙ্ক ফিল্টার করার জন্যও এটা ব্যবহৃত হয়।   আরও দেখুন   ডার্ক ওয়েব   তথ্যসূত্র    বহিঃসংযোগ     বিষয়শ্রেণী:ডার্ক ওয়েব বিষয়শ্রেণী:আন্ডারগ্রাউন্ড সংস্কৃতি বিষয়শ্রেণী:উইকিসমূহ বিষয়শ্রেণী:টর ওনিওন পরিষেবা
দার্জিলিং চা ভারতের পশ্চিমবঙ্গ রাজ্যের  দার্জিলিং জেলায় উৎপাদিত একটি বিশেষ  প্রকারের চা। দার্জিলিং পাহাড়ের মনোরম পরিবেশে ক্যামেলিয়ার কোমল কুঁড়ি দিয়ে উৎপাদিত হয় বিশ্ববিখ্যাত দার্জিলিং-চা।  দার্জিলিং চায়ের ইতিহাস থাম্ব|দার্জিলিং টি গার্ডেন thumb|250px|দার্জিলিংয়ের নাগরি ফার্মের একটি চা-বাগান চা-শিল্প বিকাশের শুরু হতে আজ পর্যন্ত অনেক গবেষণা, অনেক প্রতিযোগিতা হয়েছে, কিন্তু দার্জিলিং চায়ের মতো চা তৈরি করা দূরে থাক, সৌরভে গুণগত উৎকর্ষতায় এর ধারে কাছেও আসতে পারেনি কোনো চা-উৎপাদনকারী। জিওগ্রাফিকাল ইনটেকশন অব গুডস (রেজিস্ট্রেশন অ্যান্ড প্রোটেকশন অ্যাক্ট, ১৯৯৯) ২০০৩ সালে দার্জিলিং চা ভারতের ভারতীয় পেটেন্ট অফিসের মাধ্যমে  ভারতের প্রথম পণ্য হিসাবে ২০০৪ -২০০৫ সালে জিআই ট্যাগ লাভ করে। দার্জিলিং অঞ্চলের অভিজ্ঞ শ্রমিককে একই ব্যবস্থাপনায় ভিন্ন অঞ্চলের চা-বাগানে নিয়োগ করে অর্থোডক্স-চা উৎপাদন করা হলো, ফলাফল আবারও শূন্যতায় ভরা।  চাষ পদ্ধতি আকাক্সক্ষায়িত সেই সৌরভ নেই কোথাও। সমূদ্রপৃষ্ঠ হতে ২০০০ মিটার উচ্চতায় চীনা বীজ দিয়ে দাজির্লিং চা-আবাদ হয়। ভারতের মোট উৎপাদনের ৩% চা দার্জিলিং-চা। দার্জিলিংয়ে মোট ৮৩টি চা-বাগানে ২০,০০০ হেক্টর জমিতে বছরে গড়ে ১২ মিলিয়ন (এক কোটি বিশ লক্ষ) কেজি দার্জিলিং-চা উৎপাদিত হয়। শুধুমাত্র দার্জিলিং উপত্যকায় চীনা জাতের গাছ দিয়ে উঁচু পাহাড়ে চাষ করলে  শারদীয় চয়নে সুমিষ্ট ফুলের গন্ধ পাওয়া যায়।  দার্জিলিং চা  কালো, সবুজ, সাদা ও ওলংতে পাওয়া যায়। সঠিকভাবে বপন করা হলে, এটি একটি ফুলের সুগন্ধযুক্ত একটি পাতলা-মোটা, হালকা রঙের আধান উৎপন্ন করে। বেশিরভাগ ভারতীয় চা থেকে ভিন্ন, ধরনের হয় দার্জিলিং চা। সাধারণত কামেলিয়া সিনেনসিসের ছোট ছোট প্রজাতি থেকে তৈরি হয় দার্জিলিং চা।  সিনাসেসিস, বড় লেভেড আসাম উদ্ভিদ (সি সিনেনসিস ওয়ার. আসামিকা) এর পরিবর্তে। ঐতিহ্যগতভাবে, দার্জিলিং চা কালো চা হিসেবে তৈরি করা হয়; তবে, দার্জিলিং ওলং ও সবুজ চা আরও সাধারণভাবে উৎপাদিত এবং সহজে খুঁজে পাওয়া যায় এবং আরও বেশি সংখ্যক চা বাগান সাদা চা উৎপাদিত হয়।  ইতিহাস আরও দেখুন  উত্তরবঙ্গের চা শিল্প  তথ্যসূত্র  বিষয়শ্রেণী:দার্জিলিং বিষয়শ্রেণী:চায়ের প্রকারভেদ বিষয়শ্রেণী:ভারতীয় চা বিষয়শ্রেণী:দার্জিলিং জেলা বিষয়শ্রেণী:কালিম্পং জেলা বিষয়শ্রেণী:কালো চা বিষয়শ্রেণী:পশ্চিমবঙ্গের ভৌগোলিক নির্দেশক
এ. বি. এম. ফজলে করিম চৌধুরী (জন্ম: ৬ নভেম্বর ১৯৫৪) হলেন বাংলাদেশের একজন রাজনীতিবিদ। তিনি চট্টগ্রাম-৬ আসনের সাবেক সংসদ সদস্য।   প্রাথমিক জীবন  ফজলে করিম চৌধুরী ৬ নভেম্বর ১৯৫৪ সালে চট্টগ্রামের রাউজানের গহিরার বক্স আলী চৌধুরী বাড়ীতে জন্মগ্রহণ করেন। তার পিতা ফজলুল কবির চৌধুরী ছিলেন পূর্ব পাকিস্তান প্রাদেশিক পরিষদের বিরোধীদলীয় নেতা, প্রাদেশিক আইন পরিষদের চেয়ারম্যান এবং বাংলাদেশের সংসদ সদস্য। মাতা সাজেদা কবির চৌধুরী।   পারিবারিক জীবন  ফজলে করিম চৌধুরী ১৯৯০ সালে সাবেক মন্ত্রী ও আইনজীবী এ আর ইউসুফের মেয়ে আইনজীবী  বিয়ে করেন। এই দম্পতীর ২ ছেলে ফারাজ করিম চৌধুরী ও ফারহান করিম চৌধুরী।  তার চাচা ছিলেন ফজলুল কাদের চৌধুরী। চাচাতো ভাই এবং বাংলাদেশ জাতীয়তাবাদী দলের রাজনীতিবিদ সালাউদ্দিন কাদের চৌধুরী এবং গিয়াস উদ্দিন কাদের চৌধুরী চট্টগ্রামে ফজলে করিমের প্রধান রাজনৈতিক প্রতিপক্ষ ছিলেন।   রাজনৈতিক জীবন  এ.বি.এম.ফজলে করিম চৌধুরী চট্টগ্রাম উত্তর জেলা আওয়ামী লীগের সহ সভাপতি।  তিনি ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৬ আসন থেকে বিএনপির প্রার্থী চাচাতো ভাই গিয়াসউদ্দিন কাদের চৌধুরীর কাছে পরাজিত হয়েছিলেন।  ২০০১ সালের অষ্টম জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে বিএনপির প্রার্থী চাচাতো ভাই গিয়াসউদ্দিন কাদের চৌধুরীকে পরাজিত করে সংসদ সদস্য নির্বাচিত হন।  ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৫ আসন থেকে বিএনপির প্রার্থী চাচাতো ভাই গিয়াসউদ্দিন কাদের চৌধুরীকে পরাজিত করে সংসদ সদস্য নির্বাচিত হন। নবম জাতীয় সংসদে তিনি গণপ্রজাতন্ত্রী বাংলাদেশ সরকারের গৃহায়ণ ও গণপূর্ত মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।  ২০১৪ সালের দশম জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে বিনা প্রতিদ্বন্দ্বিতায় সংসদ সদস্য মনোনীত হন। দশম জাতীয় সংসদে তিনি গণপ্রজাতন্ত্রী বাংলাদেশ সরকারের রেলপথ মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।  ২০১৮ সালের একাদশ জাতীয় সংসদ নির্বাচনে চট্টগ্রাম-৬ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হয়ে তিনি পুনরায় গণপ্রজাতন্ত্রী বাংলাদেশ সরকারের রেলপথ মন্ত্রণালয় সম্পর্কিত সংসদীয় স্থায়ী কমিটির সভাপতি ও পার্বত্য চট্টগ্রামের সংসদীয় স্থায়ী কমিটির সদস্য মনোনীত হন।  তিনি ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে চট্টগ্রাম-৬ আসন থেকে পুনরায় সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   গ্রেফতার  ব্রাহ্মণবাড়িয়া জেলার আখাউড়া সীমান্ত দিয়ে অবৈধভাবে ভারতে পালিয়ে যাওয়ার চেষ্টাকালে এ. বি. এম. ফজলে করিম চৌধুরীকে গ্রেপ্তার করেছে বর্ডার গার্ড বাংলাদেশ।   তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য
থাম্ব|২০১৫ সালে এলজিবিটি ফোরোয়ারের চেয়ারম্যান আইলার ভ্যাগ্রাক্লেট এলজিবিটি ফারোয়ার হলো ফারো দ্বীপপুঞ্জে বসবাসকারী লেসবিয়ান, গে, উভকামী এবং ট্রান্সজেন্ডার (এলজিবিটি) মানুষের অধিকারের জন্য একটি রাজনৈতিক লবিং সংস্থা।  ২০১১ সালের ১ জুন এই সংস্থাটি প্রতিষ্ঠিত হয়। এর বর্তমান চেয়ারম্যান হলেন আইলার ভ্যাগর্যাক্লেট।lgbt.fo - Viðtøkurlgbt.fo - LGBT hetjur এই সংস্থার মূল লক্ষ্য হলো এলজিবিটি+ সম্প্রদায়ের জন্য রাজনৈতিক, সামাজিক, সাংস্কৃতিক, কর্মস্থল এবং সমাজের প্রতিটি স্তরে কাজ করা।  সংস্থাটি বৈষম্যের বিরুদ্ধে কাজ করতে চায় এবং আইনপ্রণেতাদের প্রভাবিত করার চেষ্টা করে, যেমন - সম-লিঙ্গের বিবাহ, এলজিবিটি দত্তক, লেসবিয়ানদের জন্য আইভিএফ চিকিৎসা এবং ট্রান্সজেন্ডার ব্যক্তিদের অধিকারের মতো বিষয়গুলিতে।  এই গ্রুপটি একটি বড় প্রচারাভিযানের লক্ষ্য অর্জন করে যখন ২০১৬ সালের ২৯ এপ্রিল লোগটিং (ফারো দ্বীপপুঞ্জের পার্লামেন্ট) দ্বারা ফারো দ্বীপপুঞ্জে সম-লিঙ্গের বিবাহকে বৈধ করা হয়, যা ২০১৭ সালের ১ জুলাই থেকে কার্যকর হয়। এই আইনি পরিবর্তন ফারো দ্বীপপুঞ্জে এলজিবিটি+ অধিকারের ক্ষেত্রে একটি উল্লেখযোগ্য অগ্রগতি ছিল।lgbt.fo, Um okkumlgbt.fo - Føroysk LGBT søga   তথ্যসূত্র   বিষয়শ্রেণী:২০১১-এ প্রতিষ্ঠিত সংগঠন বিষয়শ্রেণী:ফ্যারো দ্বীপপুঞ্জের এলজিবিটিকিউ সংগঠন বিষয়শ্রেণী:এলজিবিটিকিউ সংগঠনের অসম্পূর্ণ বিষয়শ্রেণী বিষয়শ্রেণী:ফ্যারো দ্বীপপুঞ্জের অসম্পূর্ণ বিষয়শ্রেণী
খাগড়াছড়ি সদর উপজেলা বাংলাদেশের খাগড়াছড়ি জেলার অন্তর্গত একটি উপজেলা।   অবস্থান ও আয়তন  খাগড়াছড়ি সদর উপজেলার উত্তরে পানছড়ি উপজেলা, দক্ষিণে মহালছড়ি উপজেলা, পূর্বে দীঘিনালা উপজেলা ও রাঙ্গামাটি জেলার লংগদু উপজেলা, পশ্চিমে মাটিরাঙ্গা উপজেলা।   প্রশাসনিক এলাকা  খাগড়াছড়ি সদর উপজেলায় বর্তমানে ১টি পৌরসভা ও ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম খাগড়াছড়ি সদর থানার আওতাধীন।  পৌরসভা:  খাগড়াছড়ি  ইউনিয়নসমূহ:  ১নং খাগড়াছড়ি সদর  ২নং কমলছড়ি  ৩নং গোলাবাড়ী  ৪নং পেরাছড়া  ৫নং ভাইবোনছড়া   ইতিহাস  ১৮৬০ সালে ব্রিটিশ সরকার পাহাড়ি অধ্যুষিত অঞ্চলকে পার্বত্য অঞ্চল হিসেবে ঘোষণা করে। পাক-ভারত বিভক্ত হওয়ার পূর্বে এ অঞ্চলটি ত্রিপুরা রাজ্যশাসিত অঞ্চল ছিল। পরবর্তীতে ব্রিটিশরা এই অঞ্চল দখল করে নিয়ে তাদের শাসন কায়েম করে। ঐ সময়ে খাগড়াছড়ি মহকুমা হিসেবে পরিচিত ছিল। ১৯৮৩ সাল পর্যন্ত দুটি মহকুমা রামগড় ও খাগড়াছড়ি নিয়ে এই অঞ্চল পার্বত্য চট্টগ্রাম জেলার অন্তর্ভুক্ত ছিল। ব্রিটিশ শাসনামলে খাগড়াছড়ি ১টি ইউনিয়ন হিসেবে পরিচিত ছিল। ১৯৬৮ সনে খাগড়াছড়িকে থানায় উন্নীত করা হয়। থানা হিসেবে দীর্ঘদিন কার্যক্রম পরিচালিত হয়।  থানা নির্বাহী অফিসার থানার যাবতীয় উন্নয়ন ও প্রশাসনিক কার্যক্রম পরিচালনা করেন। সরকারের বিকেন্দ্রীয়করণের ফলশ্রুতিতে ১৯৮২ সনে থানার পরিবর্তে উপজেলা ব্যবস্থা চালু হয়। তখনই এটি থানা থেকে উপজেলায় রূপান্তরিত হয়। খাগড়াছড়ি উপজেলা তথ্য বাতায়ন   জনসংখ্যার উপাত্ত  ২০২২ সালের পরিসংখ্যান অনুযায়ী খাগড়াছড়ি সদর উপজেলার জনসংখ্যা ১,৩৬,১৩৪ জন। এর মধ্যে পুরুষ ৬৯,০৯৫ জন এবং মহিলা ৬৭,০৩৯ জন। মোট জনসংখ্যার ৩৪.৯৮% মুসলিম, ২৪.৭৬% হিন্দু, ৩৮.৫০% বৌদ্ধ এবং ১.৭৫% খ্রিস্টান ও অন্যান্য ধর্মাবলম্বী রয়েছে।এ উপজেলায় প্রধানত বাঙালি, চাকমা, মারমা ও ত্রিপুরা লোকজন বসববাস করে।   শিক্ষা  এই উপজেলার সর্বমোট শিক্ষার হার ৫০.৪০%।  অর্থনীতি   উল্লেখযোগ্য ব্যক্তিত্ব   বিবিধ  ইউনিয়ন ৫টি,  গ্রাম ৩১৮টি,  মৌজা ১৩টি,  পৌরসভা ১টি। (খাগড়াছড়ি পৌরসভা)  দর্শনীয় স্থান  মাতাই পুখিরি  পাহাড়ী কৃষি গবেষণা কেন্দ্র,      জেলা পরিষদ পার্ক,  হেরিটেজ পার্ক,  পর্যটন মোটেল।   জনপ্রতিনিধি  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৯ পার্বত্য খাগড়াছড়িখাগড়াছড়ি জেলাকুজেন্দ্র লাল ত্রিপুরাবাংলাদেশ আওয়ামী লীগ   আরও দেখুন   তথ্যসূত্র  বহিঃসংযোগ    বিষয়শ্রেণী:খাগড়াছড়ি জেলার উপজেলা বিষয়শ্রেণী:খাগড়াছড়ি সদর উপজেলা
থাম্ব|দরবারে জাহাঙ্গীরের সাথে আবুল হাসান ও মনোহর। জাহাঙ্গীর-নামা থেকে, আনুমানিক ১৬২০ সাল। কাগজে গুয়াশ। তুজুক-ই-জাহাঙ্গীরী বা তুজুক-ঈ-জাহাঙ্গীরী বা তুজুক-এ-জাহাঙ্গিরী  () মুঘল সম্রাট নূর-উদ্দিন মুহাম্মদ জাহাঙ্গীরের (১৫৬৯-১৬২৭) নিজের আত্মজীবনী। এই আত্মজীবনী জাহাঙ্গীরনামা নামেও পরিচিত,Jahangiri Intro  তুজুক-এ-জাহাঙ্গিরী ফারসি ভাষায় রচিত এবং তিনি তাঁর পিতামহ সম্রাট বাবরের (১৪৮৭-১৫৩০) রীতি অনুসরণ করেন, যিনি বাবুরনামা লিখেছিলেন। যদিও জাহাঙ্গীর তার রাজত্বের ইতিহাসের পাশাপাশি আরও একধাপ এগিয়ে গিয়েছিলেন, তিনি শিল্প, রাজনীতি এবং তাঁর পরিবার সম্পর্কে তথ্যে একদম প্রতিচ্ছবিগুলোর মতো বিবরণ আকারে অন্তর্ভুক্ত করেছেন।   সংক্ষিপ্ত বিবরণ  থাম্ব| জাহাঙ্গীর একটি গোলক ধরে আছেন, ১৬১৪-১৬১৮।  এই লেখাটিতে তাঁর রাজত্বের প্রথম উনিশ বছরের বিস্তারিত বিবরণ দেওয়া হয়েছিল, তবে তাঁর রাজত্বের সতেরো বছরে তাঁর স্মৃতিচারণ রচনা থেকে বাদ দেওয়া হয়েছিল। এরপরে তিনি ইকবাল-নামা লেখক মুতামাদ খানকে এই দায়িত্ব অর্পণ করেছিলেন, যিনি উনিশ বছরের শুরু থেকে স্মৃতিচারণ চালিয়ে গিয়েছিলেন। যেখান থেকে, মুহাম্মদ হাদী দায়িত্ব গ্রহণ করেছিলেন, তিনি এটি জাহাঙ্গীরের মৃত্যু পর্যন্ত অব্যাহত রেখেছিলেন। এটি তাঁর পিতা আকবরের আকবরনামাসহ যুগের জন্য একটি গুরুত্বপূর্ণ রেফারেন্স পয়েন্ট গঠন করে। জাহাঙ্গীরনামার প্রথম গুরুত্বপূর্ণ মুদ্রিত সংস্করণ ছিল সাইয়্যেদ আহমদ, ১৮৬৩ সালে গাজীপুরে এবং ১৮৬৪ সালে আলিগড় থেকে প্রকাশ করা হয়েছিল।Preface  The Tūzuk-i-Jahangīrī by Alexander Rogers and Henry Beveridge, Royal Asiatic Society, 1909–1914.  জাহাঙ্গীরের আত্মজীবনীতেও বিভিন্ন রাজনৈতিক, ধর্মীয় ও সামাজিক ইস্যুতে জাহাঙ্গীরের দৃষ্টিভঙ্গির রাজকীয় আদর্শ প্রতিফলিত হয়েছে। স্মৃতিসৌধের মধ্যে, তিনি তাঁর আধুনিক সাম্রাজ্যে আধুনিক স্থানীয় ভারত, পাকিস্তান এবং বাংলাদেশকে নিয়ে গঠিত তার স্থানীয় স্তরের অনেক আইনি নীতি লক্ষ করেছিলেন। এর মধ্যে অন্যতম ছিল জগিদারদের পরিচালনা ও তাদের নিয়ন্ত্রণের তাঁর ডিক্রি। জগিদারগণ সম্রাটের জমি অনুদান উপাধি জগির ধারক ছিলেন। জমিদারগণ জমির আয় গ্রহণ করতেন এবং সেই আয় প্রধানত সেনাবাহিনীর রক্ষণাবেক্ষণের জন্য এবং শহরের জনগনের প্রয়োজন মেটাতে এটি ব্যবহার করতেন। জাহাঙ্গীর জাগিদারদের মধ্যে দুর্নীতি বন্ধে বিভিন্ন প্রচেষ্টা শুরু করেছিলেন। তিনি জমির আয়ের সেই অংশটি হাসপাতাল ও সেবা প্রতিষ্ঠানগুলোতে দিতেন এবং প্রতিটি শহরকে সেই অঞ্চলের সংখ্যাগরিষ্ঠ ধর্ম অনুসারে প্রয়োজনীয় ধর্মীয় ভবনে সজ্জিত করার আদেশ দিয়েছিলেন। তাদের প্রত্যেককে ব্যক্তিগত লাভের জন্য অর্থ ব্যবহার করতে নিষেধ করেছিলেন। জাহাঙ্গীর জগিরদারদের পরিবারকে শাসন করেছিলেন এবং তাদের সাথে কারও সাথে বিবাহ করার আগে তাঁর অনুমোদনের আদেশ দিয়ে জমিদারদের পরিবার বা জমিজমা সম্পদে আগ্রহ অর্জন থেকে বিরত রেখেছিলেন।   গ্রন্থ-পঁজী                    আরো দেখুন    বাবরনামা   আকবরনামা   তুজুক-ই-তৈমুর লং   তথ্যসূত্র    অনলাইন কাজ    তাজুক-ই-জাহাঙ্গরি বা স্মৃতিসৌধের জাহাঙ্গীর, আলেকজান্ডার রজার্স এবং হেনরি বেভারিজ। রয়েল এশিয়াটিক সোসাইটি, ১৯০৯–১৯১৪।  বিষয়শ্রেণী:ফার্সি সাহিত্য বিষয়শ্রেণী:আত্মজীবনী বিষয়শ্রেণী:ভারতীয় পাণ্ডুলিপি বিষয়শ্রেণী:ফার্সি ভাষার সাহিত্য বিষয়শ্রেণী:ভারতীয় আত্মজীবনী বিষয়শ্রেণী:১৭শ শতাব্দীর ভারতীয় বই বিষয়শ্রেণী:মুঘল শিল্প বিষয়শ্রেণী:১৭শ শতাব্দীর ফার্সি বই
ওয়াল টরেস  (জন্ম ৩০শে মার্চ, ১৯৫০ সাও পাওলো) একজন ব্রাজিলিয়ান লিঙ্গ থেরাপিস্ট এবং যৌন বিশেষজ্ঞ।   জীবনী  ওয়াল টরেস ইউনিভার্সিটি অফ সাও পাওলো পলিটেকনিক স্কুল (ইউএসপি) থেকে প্রকৌশলে স্নাতক ডিগ্রি পেয়েছেন। তাঁর অন্যান্য সম্পর্কিত যোগ্যতাগুলির মধ্যে আছে সাও পাওলোর পন্টিফিক্যাল ক্যাথলিক বিশ্ববিদ্যালয় (পন্টিফিসিয়া ইউনিভার্সিডেড ক্যাটোলিকা) থেকে দর্শন শাস্ত্রে স্নাতক ডিগ্রি অর্জন।  বহু বছর ধরে, টরেস পেট্রোকেমিক্যাল এবং সার শিল্পে পরামর্শদাতা হিসেবে কাজ করেছিলেন, জাতীয় এবং আন্তর্জাতিকভাবে তাঁর একটি সফল কর্মজীবন ছিল, তবে সে সবই তাঁর সামাজিক লিঙ্গ পরিচয় পরিবর্তনের আগে। পেশাগত সাফল্য সত্ত্বেও, তাঁর মধ্যে লিঙ্গ অতৃপ্তি এসেছিল এবং তিনি বুঝতে পেরেছিলেন যে তাঁকে ইঞ্জিনিয়ারিং থেকে দূরে সরে যেতে হবে (যেখানে নতুন লিঙ্গ পরিচয়ে তাঁকে গ্রহণ করা কঠিন হত)।[ তথ্যসূত্র প্রয়োজন ]  তাঁর নিজের লিঙ্গ সম্পর্কে নিজের অভ্যন্তরীণ অনুভূতি নিশ্চিত করার এবং প্রকাশ করার প্রক্রিয়া ১৯৯৩ সালে শুরু হয়েছিল এবং অনেক বছর ধরে চলেছিল। ১৯৯৫ সালে, তিনি সাও পাওলোর ফেডারেল বিশ্ববিদ্যালয়ের সাথে সংযুক্ত বাইরেমে লাইব্রেরিতে একটি গবেষণা করার সিদ্ধান্ত নেন, যার বিষয় ছিল "লিঙ্গ অতৃপ্তি" শুরু এবং তার গতিশীলতা। ১৯৯৭ সালে, তিনি জালমা জুরাডো নামে একজন বিখ্যাত ব্রাজিলিয়ান সার্জনের কাছে লিঙ্গ পরিবর্তনের অস্ত্রোপচার করেছিলেন। এই অধ্যয়নের সময় থেকে, তিনি মার্থা ফ্রেইটাস ছদ্মনামে আমার আসল যৌনতা () নামে একটি বই (ভোজেস সংস্করণ, ১৯৯৮) প্রকাশ করেন।Submarino Web site পরবর্তীতে এর সম্পাদক ১৯৯৮ সালের ফ্রাঙ্কফুর্ট বইমেলায় এই বইটি পাঠিয়েছিলেন এবং এটি শীঘ্রই বার্লিনের হামবোল্ট বিশ্ববিদ্যালয়ের এন্ডোক্রিনোলজি বিভাগের গুন্টার ডর্নারের দ্বারা লিঙ্গ বিষয় সম্পর্কে একটি প্রামাণিক বই হিসেবে স্বীকৃতি লাভ করে। পরবর্তীতে, তিনি বেলাসপালাভ্রাস সংস্করণের যৌনাঙ্গ সম্পর্কিত ভ্রান্ত ধারণা () প্রকাশ করেন।  রিও ডি জেনিরোর ইউনিভার্সিডে গামা ফিলহো থেকে টোরেস সেক্সোলজিতে স্নাতকোত্তর ডিগ্রি লাভ করেন, যার জন্য তিনি ২০০২ সালে লিঙ্গ, ভ্রান্ত ধারণা থেকে বাস্তবতা () শিরোনামে একটি গবেষণামূলক প্রবন্ধ উপস্থাপন করেন এবং কাম লাউড স্নাতক হন। টরেস ডব্লিউপিএটিএইচ বা ওয়ার্ল্ড প্রফেশনাল অ্যাসোসিয়েশন ফর ট্রান্সজেন্ডার হেলথ (পূর্বে এইচবিআইজিডিএ নামে পরিচিত, যারা সারা বিশ্বের ডাক্তার, মনোবিজ্ঞানী, যৌন বিশেষজ্ঞ, সমাজকর্মী ইত্যাদি বিশেষজ্ঞদের প্রতিনিধিত্ব করে)-এর একজন অবদানকারী সদস্য। তিনি অর্গানাইজেশন ইন্টারসেক্স ইন্টারন্যাশনালের (ওআইআই) বোর্ডেও দায়িত্ব পালন করেছেন।Organisation Intersex International এটি আন্তঃলিঙ্গ ব্যক্তিদের এবং তাদের সহযোগীদের একটি আন্তর্জাতিক সংস্থা যা আন্তঃলিঙ্গ ব্যক্তিদের প্রতিনিধিত্ব করে। লিঙ্গ অসন্তুষ্টির কারণে ভোগা ব্যক্তিদের মূল্যায়ন ও চিকিৎসার ক্ষেত্রে প্রোটোকল স্থাপন এবং অভিজ্ঞতা বিনিময় করা টরেসের লক্ষ্য।   টীকা    তথ্যসূত্র    বহিঃসংযোগ    জেন্ডারকেয়ার - জেন্ডার ডিসফোরিয়া ওয়েব-ভিত্তিক ক্লিনিক     বিষয়শ্রেণী:২০শ শতাব্দীর ব্রাজিলীয় লেখিকা বিষয়শ্রেণী:সাও পাওলো বিশ্ববিদ্যালয়ের প্রাক্তন শিক্ষার্থী বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম
সৈয়দ মজিদ হুসেইনি (; জন্ম: ২০ জুন ১৯৯৬; মজিদ হুসেইনি নামে সুপরিচিত) হলেন একজন ইরানি পেশাদার ফুটবল খেলোয়াড়। তিনি বর্তমানে তুর্কি ক্লাব কায়সেরিস্পোর এবং ইরান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১২ সালে, মজিদ ইরান অনূর্ধ্ব-১৭ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইরানের বয়সভিত্তিক দলের হয়ে খেলার পর, তিনি ২০১৮ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ১৯ ম্যাচে অংশগ্রহণ করেছেন।  প্রারম্ভিক জীবন সৈয়দ মজিদ হুসেইনি ১৯৯৬ সালের ২০শে জুন তারিখে ইরানের তেহরানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মজিদ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ইরান  ২০১৮  ৭  ০ ২০১৯  ৬  ০ ২০২১  ১  ০ ২০২২  ৫  ০ সর্বমোট  ১৯  ০  তথ্যসূত্র  বহিঃসংযোগ           বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইরানের আন্তর্জাতিক ফুটবলার বিষয়শ্রেণী:ত্রাবজোনস্পোরের ফুটবলার বিষয়শ্রেণী:কায়সেরিস্পোরের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:এস্তেগলাল ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ
ফিরোজা আদম (১৬ আগস্ট ১৯৬১ - ৯ আগস্ট ১৯৯৪) ছিলেন দক্ষিণ আফ্রিকার একজন রাজনৈতিক কর্মী, আফ্রিকান ন্যাশনাল কংগ্রেস এবং অন্যান্য সংস্থার প্রচারক। ১৯৯৪ সালে গাড়ি দুর্ঘটনায় মারা যাওয়ার কিছু আগে তিনি সংসদে নির্বাচিত হয়েছিলেন।Goolam Vahed, Muslim Portraits: The Anti-Apartheid Struggle (Madiba Publishers 2012): 19-20. "About the iTouch Foundation" iTouch Foundation website.   জীবনের প্রথমার্ধ  ফিরোজা আদম জোহানেসবার্গের লেনাসিয়া জনপদের একটি মুসলিম পরিবারে জন্মগ্রহণ করেছিলেন এবং বড় হয়েছিলেন। তিনি উইটওয়াটারস্র্যান্ড বিশ্ববিদ্যালয়ে পড়াশোনা করেছিলেন, সেখানে তিনি ত্রাসয়াল ভারতীয় কংগ্রেসের সাথে যুক্ত ছাত্রদলের সদস্য হিসাবে রাজনীতিতে সক্রিয় হয়েছিলেন। তিনি আজানিয়ান স্টুডেন্টস অর্গানাইজেশনের নির্বাহী পর্ষদে দায়িত্ব পালন করেছিলেন। অনেক পরে তিনি নেদারল্যান্ডসের ইনস্টিটিউট অফ ইন্টারন্যাশনাল রিলেশনস ক্লিনজেন্ডেলে আন্তর্জাতিক সম্পর্ক এবং কূটনীতি বিষয়ে আরও পড়াশোনা করেছিলেন।"Feroza Adam" South African History Online (17 February 2011).   মৃত্যু এবং স্মরণ  ১৯৯৪ সালের ৮ আগস্ট ফিরোজা আদম তিনি কেপটাউনের একটি মুক্তরাস্তা প্রস্থান পথে ভুল রাস্তায় ঢুকে দুর্ঘটনার শিকার হয়ে মৃত্যুবরণ করেছিলেন।Kristine Pearson, "Remembering Feroza Adam – Women's Activist and Tireless Friend" Lifeline Energy. তিনি তাঁর ৩৩তম জন্মদিনের কয়েক দিন আগে মারা গিয়েছিলেন। জোহানেসবার্গে তাঁর দেহাবশেষের কবর দেওয়া হয়েছিল।Sibusiso Nxumalo, "Death of a Passionate Woman Mourned" Mail & Guardian (12 August 1994).  তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:দক্ষিণ আফ্রিকান নারী সক্রিয়কর্মী বিষয়শ্রেণী:দক্ষিণ আফ্রিকার মুসলিম বিষয়শ্রেণী:দক্ষিণ আফ্রিকার সক্রিয়কর্মী বিষয়শ্রেণী:ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী